Päri kõrts

Päri kõrts (saksa Perri) oli kõrts Kadrinas, mis kuulus Udriku mõisa alla.Kevin Jõgiste. Kadrina kihelkonna kõrtsidest 19. sajandi teisest poolest 20. sajandi alguseni. Kadrina Keskkool (Uurimistöö)

Richard Tammiku andmetel võib Päri kõrtsi algusajaks pidada 1732. aastat ning kõrts asus Päri veski läheduses.Tammik, R. (2005). Kadrina kihelkond läbi aegade. Kadrina : Neeruti Selts, 2005. ISBN 9949133653. Lk 311–312 Nüüdisajal jääb see ala Kadrina edelaossa, kuid siis kuulus see Paiunaluse küla koosseisu.Eduard Leppik. Kadrina mapp. Kultuurilooline Kadrina. 2000. Lk 8

1739. aastal oli Päri kõrtsmikuks olnud Perry Mats ja samal ajal Päri möldriks keegi Hans, kes olevat olnud ühtlasi vaba mees.

Kui 1900. aastal Kadrina kihelkonnas kõrtsid suleti, siis rajasid isa ja poeg Karl ning Juhan Saar kõrtsihoonesse nahaparkimistöökoja.Tammik, R. (2005). Kadrina kihelkond läbi aegade. Kadrina : Neeruti Selts, 2005. ISBN 9949133653. Lk 529 Töökojahoone põles maha 14. mail 1956, kuid see taastati 1970. aastatel ja seal tegutses algul toolipõhjade polsterdamise töökoda ning 1990. aastatel ka toidupood. 1956. aasta tulekahjus põlesid maha ka kõrvalasunud Karl Saare elamu ja teisel pool Tapa teed asunud endine vallamaja.

Teised suuremad Kadrinas tegutsenud kõrtsid olid Kruusimäe ja Trahteri kõrts.

 Viited 

 Välislingid 
 Foto: Vaade Tapa teele Loobu jõe silla juurest. Vasakul Päri kõrts ja küün. Kesksel kohal on köstri elumaja ja kõrvalhoone Heinrich Kruusvaldi foto Ajapaigas

Kategooria:Eesti kõrtsid
Kategooria:Kadrina